Սուրբ Նիկողայոս եկեղեցի (Պրահա)

Անվան այլ կիրառումների համար տե՛ս՝ Սուրբ Նիկողայոս եկեղեցի (այլ կիրառումներ) Սուրբ Նիկողայոս եկեղեցի (չեխ․՝ Kostel svatého Mikuláše) , բարոկկո ոճով կառուցված եկեղեցի Չեխիայի մայրաքաղաք Պրահայի հին քաղաքամասում։ Ներկայիս կառույցն ստեղծվել է 1732–1737 թվականներին ճարտարապետ Կիլիան Իգնաց Դինցենհոֆերի նախագծով ու ղեկավարությամբ՝ XIII դարում գոթիկա ոճով կառուցված և նույնպես սուրբ Նիկողայոսին նվիրված եկեղեցու տեղում։ Գլխավոր պորտալի արձանների հեղինակը չեխ քանդակագործ Անտոնին Բրաունն է, որմնանկարներինը՝ բավարիացի նկարիչ Կոսմա Ազամը։ Եկեղեցին գործող է. յուրաքանչյուր չորեքշաբթի և կիրակի այստեղ պատարագ է մատուցվում։ Մինչև 1920 թվականը օգտագործվել է չեխ և սլովակ ուղղափառ եկեղեցու կողմից, 1870—1914 թվականներին էլ վարձակալության է տրվել ռուս ուղղափառ եկեղեցուն։ Ներկայումս համարվում է չեխական հուսյան եկեղեցու գլխավոր տաճարը։ Այդուհանդերձ՝ ուղղափառ քրիստոնյաներին թույլատրվում է քրիստոնեական մեծ տոները՝ Հիսուսի ծնունդն ու Զատիկը ըստ իրենց ծիսակարգի նշել այստեղ։ Թույլատրվում է նաև եկեղեցում անցկացնել էքսկուրսիաներ, կազմակերպել դասական երաժշտության (Վերածննդի ու բարոկկո ոճերի և երգեհոնային) համերգներ։ Պրահայի 1945 թվականի ապստամբության ժամանակ այստեղ է գործել պարտիզանական «Ռադիո Պրահա»-ն, որի գլխավոր շենքը ենթարկվել էր գերմանական Վաֆֆեն-ԷսԷս-ի հարձակմանը։ Պատկերասրահ Ծանոթագրություններ Գրականություն Líbal, D. a Muk, J.: Staré město pražské - architektonický a urbanistický vývoj, Praha, 1996 Poche, E.: Prahou krok za krokem, Praha, 1958 Pavel Vlček a kolektiv: Umělecké památky Prahy , Díl I. Staré Město a Josefov. Praha 1999. Helmut Zeller, Eva Gruberová - CityTrip-plus Prag, Verlag=Reise Know-How, 2016, ISBN=978-3-8317-2633-2 La Chiesa di San Nicola. Nakladatelství v Ráji, 1998, Barbara Zane, ISBN 80-85894-57-2 Mondadori, 2005, Vladimir Soukop, ISBN = 977-18-2576-3 New Holland Publishers, 2008, Jack Messenger, Brigitte Lee, ISBN = 978-3-8317-2633-2 Արտաքին հղումներ Prague Experience: St. Nicholas Church Old Town Square in Prague www.prague.eu — Храм Святого Миколая в Старому місті www.kralovskacesta.cz Արխիվացված 2021-03-02 Wayback Machine — Церква святого Миколая www.svmikulas.cz — Офіційний сайт костелу Святого Миколая www.prague.net — Церква святого Миколая на Староміській площі www.koncertyvpraze.eu — Інтерактивний тур по церкві святого Миколая